### | | | | --- | --- | | | | | --- | | **Teknik- og Miljøudvalget** 9. august 2018 Sagsnr. 710-2010-49026 Dok.nr. 710-2018-207797 Sagsbehandler DPTINJ | | 61.                 Forslag om langsommere indfasning af påbud om indbetaling til vandfond - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BY |
| Lovgrundlag |  |

###

**SAGENS INDHOLD**

På vegne af Det Konservative Folkeparti har byrådsmedlem
Grete Dam (C) sendt følgende forslag til Byrådets behandling:

**Forslag om langsommere indfasning af påbud om indbetaling
til vandfond.**

Byrådet vedtog i november 2017 en indsatsplan for
drikkevandet i Hadsten. I samme sag besluttedes det at oprette et
vandsamarbejde, der skulle indsamle penge til en vandfond. Deltagelse i
samarbejdet er påbudt for alle almene vandværker. Det er senere meldt ud, at
opkrævningen bliver 2 kr/kbm i 10 år. Det svarer til et samlet beløb på 6 mio.
kr. pr år og dermed i alt 60 mio. kr. Det er ikke besluttet, hvilke projekter
pengene skal bruges til. Ej heller er der vedtaget noget budget for anvendelsen
af pengene. Endelig er der aktuelle drøftelser om en national vandfond, som
ikke er taget i betragtning ved vedtagelsen af forslaget.

Et halvt år efter vedtagelsen indkaldte Favrskov Kommune
vandværkerne til et møde om etablering af samarbejdet, hvor vedtægter og
betalingskrav blev fremlagt, men uden budget for anvendelsen. Det fremgik ikke
af indkaldelsen, at samarbejdet ikke var frivilligt. Vandværkerne var noget
overraskede over størrelsen og processen, og man valgte at udsætte en stiftende
generalforsamling til september måned, men stadig med melding om, at pengene
skal falde fra 2019. Forslaget betyder en stigning i vandprisen på ca. 15 %.

En række vandværker vil have udfordringer med deltagelse i
samarbejdet, da deres vedtægter ikke giver mulighed for det. En ordentlig
proces for dette vil derfor være at give vandværkerne tid til at tilpasse sig,
og udsætte ikrafttrædelsen af ordningen til den demokratiske proces i de
enkelte vandværker har kunne gennemføres. Samtidig vil man kunne fremlægge et
budget for anvendelsen af pengene og dermed en beskrivelse af, hvor hurtigt man
har brug for dem og til hvad.

Hos Det konservative Folkeparti har vi stor forståelse for
nødvendigheden af beskyttelsen af grundvandet. Det tror vi også borgerne har.
Men det må være rimeligt overfor borgere og vandværker, at de får tid til at
tilpasse vedtægterne og køre den demokratiske proces i vores mange frivillige vandværker
samt evt. give mulighed for at hæve prisen i flere tempi, så borgerne også kan
vænne sig til den højere vandpris.

Endelig finder vi, at forslaget er så sparsomt beskrevet, at
Teknik- og Miljøudvalget må delegeres kompetencen til at følge udmøntningen af
pengene og løbende tage stilling til bidragets størrelse, samt fondens
fortsatte relevans set i lyset af nationale beslutninger.

Vi vil derfor gerne indstille følgende beslutning:

1. At
Vandsamarbejdet stiftes i 2018 og indfases i løbet af 2019, så alle vandværker
kan tilpasse deres vedtægter til det påbudte samarbejde.

2. At
indbetalinger til vandfonden sker pr. 1. januar 2020 og 10 år frem med et fast
kronebeløb pr. kbm. vand.

3. At Teknik-
og Miljøudvalget godkender budgettet for Vandfonden herunder godkender
udmøntningen af midlerne.

4. At Teknik-
og Miljøudvalget godkender størrelsen af bidraget til Vandfonden min. en gang i
hver valgperiode.

5. At Teknik-
og Miljøudvalget i løbet af 2018-19 tager stilling til, hvorvidt etableringen
af en evt. national vandfond betyder, at forslaget til lokal vandfond skal
opretholdes.

**INDSTILLING**

Borgmesteren indstiller til Byrådet:

1.    At sagen drøftes.

**BESLUTNING**

***Byråd, 26. juni 2018:***

Fraværende:Solveig Mathiasen

Forslaget oversendes til behandling i Teknik- og
Miljøudvalget.

**Bilag**

|  |  |
| --- | --- |
| Notat om forslag om en langsommere indfasning af påbud om indbetaling til vandfond | 710-2018-209704 |